[{"text_idx": "#000003", "text": "Sormenez bete da Amasa-Villabonako Gurea..."}, {"text_idx": "#000005", "text": "Euskararen arnasguneetako 10 eta 16 urte arteko gaztetxoek 99 sormen lan aurkeztu dituzte lehiaketara, eta ostiralean jendez betetako aretoan banatu ziren sariak. UEMAk, Eusko Jaurlaritzak eta Nafarroako Gobernuak bultzatutako Arnasa Gara ekimenaren barnean antolatu da Arnasetik lehiaketa.\nAdinaren araberako hiru kategoriatan banatu dira sariak, eta publikoaren saria ere egon da: Azpeitia, Leitza, Idiazabal, Zarautz eta Bera herrietako gazteak izan dira irabazleak.\nLehiaketaren bidez, bi helburu lortu nahi izan dira: arnasguneetako gaztetxoen euskarazko sormena lantzea; eta arnasguneetako nerabeei hizkuntza-ohituren inguruan gogoeta eragitea."}, {"text_idx": "#000006", "text": "Irailean abiatutako Arnasetik sormen lehiaketak joan den ostiralean izan du amaiera gala, Amasa-Villabonako Gurea Antzokian. Publikoan arnasguneetako hainbat gazteren urduritasuna antzematen zen, lehiaketako sarietako bat irabazteko aukera zuten-eta. Arrakasta handia izan du euskararen arnasguneetako gazteei zuzendutako lehiaketak: 99 lan aurkeztu dituzte hiru kategoriatan. Julen Portillo youtuberrak aurkeztu du gala eta Sara Alonso musikariak parte hartu du oholtzan hainbat abesti eskainiz."}, {"text_idx": "#000008", "text": "Arnasetik lehiaketan arnasguneetako ikastetxeek hartu dute parte, bai eta arnasguneetako udalerri txikietako ikasleak jasotzen dituzten zenbait ikastetxe handiagok ere. Euskararen arnasguneak euskararen ezagutza eta erabilera maila oso altuak dituzten udalerriak dira. Hizkuntza biziberritzerako funtsezkoak dira, bertan modu naturalean bizi ahal delako, transmisioa ziurtatuta dagoelako eta hizkuntzaren hedapenean laguntzen dutelako."}, {"text_idx": "#000009", "text": "Amasa-Villabonako sari-banaketan, kategoria bakoitzeko lan onenek eta publikoaren sariaren irabazleek 500 euroko sariak lortu dituzte, eta sari hori trukean erabili ahal izango dute Irrisarri Land-erako sarreretan, Durangoko Azokako denda birtualean edota EITB-ko Goazen! eta Irabazi arte! telesailen merchandising-ean gastatzeko. Hauexek izan dira sarituak:"}, {"text_idx": "#000015", "text": "\u201cSormen tailerra 2\u201c, Zarauzko ikastola (Zarautz, Gipuzkoa)"}, {"text_idx": "#000016", "text": "Publikoaren sariari dagokionez, 1.000 lagun baino gehiagok eman dute bozka internetez, eta boto gehien jaso dituen lana hauxe izan da:"}, {"text_idx": "#000019", "text": "Lehen Hezkuntzako 5. eta 6. ikasmailetako ikasleen kategorian, haurrek etorkizun hurbilean, LHtik DBHra eman beharreko jauzian, aurkituko dituzten egoera berriak islatu behar izan dituzte beren sormen lanetan, formatu librean (marrazkian, bertsoan, poeman, bideoan, abestian...). Izan ere, arnasgune gehientsuenak udalerri txikiak baitira, bertako ikasleek inguruetako ikastetxe handiagotara jo behar izaten dute DBH mailako ikasketak egitera. Guztira, 40 lan aurkeztu dira kategoria honetan.\nDerrigorrezko Bigarren Hezkuntzako 1. eta 2. ikasmailetako ikasleen kategorian, nerabeek bideo-tutorial bat egin behar izan dute youtuber estiloan, Julen Portillo youtuber gaztearen saio bat eredu hartuta. Honetan, 52 lan aurkeztu dira.\nDerrigorrezko Bigarren Hezkuntzako 3. eta 4. ikasmailetako ikasleen kategorian, gaztetxoei eman zaien bideo bat osatzea eskatzen zitzaien, bideoko protagonistaren galderei erantzunez. Orotara, 7 lan aurkeztu dira."}]